Falun og Kopparbergslagen

Falun og Kopparbergslagen er et svensk verdensarvområde som omfatter det historiske industrilandskapet rundt Falun og Kopparberget i Dalarnas län. Området ble skrevet inn i UNESCOs verdensarvliste i 2001 med følgende begrunnelse: «Det historiske industrilandskapet rundt Store Kopparberget og Falun utgjør et av de fremste områdene for gruvedrift og metallproduksjon. Gruvedriften opphørte ved avslutningen av 1900-tallet, men har gjennom mange århundre hatt en sterk innflytelse på teknisk, økonomisk, sosial og politisk utvikling i Sverige og Europa.» Området er delt i tre: byen Falun, gruven og bergmannsbygningene. Gruven er den sentrale delen av virksomheten og har spor helt tilbake til 700-tallet. Brytingen av kobbermalm var svært viktig, særlig på 1600-tallet og 1700-tallet og gjorde Falun til Sveriges nest største by på denne tiden. Kobbermalmen ble eksportert til det meste av Europa. Bergmannsbygningene er vakre, utsmykkede bygg, for eksempel er bygningen Gamle Staberg restaurert tilbake til en typisk barokkgård. Eksterne lenker (en) Mining Area of the Great Copper Mountain in Falun – kategori av bilder, video eller lyd på Commons (en) Falun och Kopparbergslagen – galleri av bilder, video eller lyd på Commons Det svenske riksantikvarieämbetes side om verdensarvstedet Verdensarvstedets internettsider Kopparbergstiftelsens internettsider